Държавен вестник, бр. 91, 2009 г., стр. 9

БРОЙ  91	
Д Ъ Р Ж А В Е Н  В Е С Т Н И К 	
СТР.  9  
Раздел VI
Обща администрация
Чл. 22. (1) Общата администрация под­
помага осъществяването на правомощията 
на министъра, създава условия за осъщест­
вяването на дейността на специализираната 
администрация и извършва техническите 
дейности по административното обслужване 
на гражданите и юридическите лица.
(2) Общата администрация е структури­
рана във:
1. дирекция „Административно и инфор­
мационно обслужване и технологии“;
2. дирекция „Финансово-стопански дей­
ности и управление на собствеността“;
3. дирекция „Правна“;
4. дирекция „Човешки ресурси и органи­
зационно развитие“;
5. дирекция „Връзки с обществеността“.
Чл. 23. Дирекция „Административно и 
информационно обслужване и технологии“:
1. организира, координира и осъществява 
дейностите по административното обслуж­
ване на физически и юридически лица от 
министерството чрез каналите за достъп до 
обслужване, включително електронните ад­
министративни услуги;
2. разработва, прилага и развива стандарти 
за качеството на административното обслуж­
ване; поддържа и развива Системата за упра­
вление на качеството на административното 
обслужване на министерството;
3. организира и осъществява деловодната 
обработка и цялостното обслужване на доку­
ментооборота; съгласува и осъществява авто­
матизирания обмен на данни с национални и 
ведомствени автоматизирани информационни 
системи за документооборот;
4. организира дейността по съгласуването 
и внасянето за заседания на Министерския 
съвет на проекти на актове на министерството 
и организира информирането на дирекциите 
относно актовете, отнасящи се до дейността на 
министерството и на второстепенните разпо­
редители с бюджетни кредити към министъра;
5. координира и контролира подготовката 
на становища на министъра по материали за 
заседанията на Министерския съвет, обобщава 
и оформя предложенията на министерството 
за включване в законодателната програма на 
Министерския съвет, както и оперативния 
план и месечната работна програма на ми­
нистерството;
6. организира техническото обслужване на 
политическия кабинет;
7. организира и осъществява всички проце­
дури по архивната дейност в министерството, 
извършва справки и изготвя заверки на копия 
на документи, съхранявани в деловодния и 
учрежденския архив;
8. организира, координира и извършва 
контрола по решенията и сроковия контрол;
9. поддържа административния регистър по 
чл. 61, ал. 1 от Закона за администрацията 
в частта относно административните услуги;
10. разработва цялостната политика в об­
ластта на информационните технологии, пла­
нира, организира и координира внедряването 
на нови информационни и комуникационни 
технологии в министерството и в структурните 
му звена и отговаря за цялостната дейност 
по осигуряване оперативната съвместимост 
на използваните информационни системи;
11. организира и отговаря за дейностите, 
свързани с планирането, отчетността, въвеж­
дането, поддръжката и извеждането от експло­
атация на информационно-комуникационните 
ресурси в системата на министерството;
12. организира дейностите по ефективно 
използване на наличните информационно-
комуникационни ресурси, включително чрез 
повишаване на компютърните умения и квали­
фикация на служителите от министерството;
13. отговаря за цялостната дейност по осигу­
ряване оперативната съвместимост на използ­
ваните информационни системи; осигурява 
техническата поддръжка и управлението на 
административната информационна система 
на министерството в съответствие с изисква­
нията на Закона за електронно управление;
14. съгласува и осъществява автоматизи­
рания обмен на данни с национални и други 
информационни системи (включително с та­
кива на европейски структури и с Единната 
среда за обмен на електронни документи) и 
интеграцията в единната комуникационна 
инфраструктура на администрацията;
15. изпълнява всички дейности, свързани 
с издаването, използването и прекратяването 
на удостоверенията за електронен подпис в 
министерството;
16. организира и осъществява техническата 
поддръжка и администрирането на офици­
алния и неофициалния раздел на интернет 
страницата на министерството; поддържа и 
актуализира неофициалния раздел на интер­
нет страницата;
17. организира създаването и поддръжката 
на технологичната инфраструктура, свързана 
с предоставянето на електронни администра­
тивни услуги от министерството;
18. осигурява изграждането на интегрирана 
информационна система чрез обединяване на 
ведомствените информационни системи на 
агенциите към министъра.
Чл. 24. Дирекция „Финансово-стопански 
дейности и управление на собствеността“:
1. съставя проекта на бюджет и тригодиш­
на бюджетна прогноза на министерството 
на консолидирано ниво, включително за 
второстепенните разпоредители с бюджетни 
кредити към министъра;